**ΕΙΔΗ ΑΡΧΑΙΟΥ ΠΟΙΗΤΙΚΟΥ ΛΟΓΟΥ**

**ΛΥΡΙΚΗ ΠΟΙΗΣΗ(7ος αι. π.Χ.)**

**ΕΠΟΣ(8ος αι.π.Χ.)**

**ΔΡΑΜΑ**( δράω,ω =πράττω), ποιητικό θεατρικό έργο που προοριζόταν για παράσταση και όχι για απαγγελία.

**ΧΑΡΑΚΤΗΡΙΣΤΙΚΑ**

α. σύνθεση επικής (λόγος) και λυρικής ποίησης (μουσική, όρχηση).

β. θεατρική παράσταση.

γ. αναπαριστά ένα γεγονός μπροστά στους θεατές.

Με λίγα λόγια το δράμα είναι πράξη που περιέχει λόγο (επικό μέρος), μουσική και τραγούδι (λυρικό μέρος) και ΚΙΝΗΣΗ.

**ΠΡΟΕΛΕΥΣΗ:** θρησκευτικές τελετές (δρώμενα) προς τιμή του θεού Διονύσου.

**ΧΑΡΑΚΤΗΡΙΣΤΙΚΑ ΛΑΤΡΕΙΑΣ ΘΕΟΥ ΔΙΟΝΥΣΟΥ**

1.**έκσταση** (εξίσταμαι= βγαίνω από τον εαυτό μου και επικοινωνώ με το θείο)

2.**θεοληψία** (ο πιστός κατέχεται από το πνεύμα του θεού.)

3.**ενθουσιασμός** των οπαδών του.

4.**μιμητικό στοιχείο** (κινήσεις, φωνή)

5.**μεταμφίεση** σε **ΣΑΤΥΡΟΥΣ** =ζωόμορφοι οπαδοί του θεού Διονύσου, δέρματα ζώων, στεφάνια κισσού, κατακάθι κρασιού, φύλλα δέντρων.

**ΔΙΘΥΡΑΜΒΟΣ**: θρησκευτικό και λαϊκό άσμα (αυτοσχέδιο και άτεχνο) που τραγουδούσαν οι πιστοί του θεού με συνοδεία αυλού χορεύοντας γύρω από το βωμό του θεού.

**ΠΕΡΙΕΧΟΜΕΝΟ** :η ζωή και τα παθήματα του θεού, το αφηγούνταν ο εξάρχων (πρωτοχορευτής) και ακολουθούσε ο χορός των 50 μεταμφιεσμένων χορευτών.

ΕΙΔΗ ΔΡΑΜΑΤΟΣ

**ΤΡΑΓΩΔΙΑ** (Τράγων ωδή δηλ. άσμα χορού μεταμφιεσμένου σε Σατύρους. Προέρχεται από το διθύραμβο σύμφωνα με τον Αριστοτέλη.

**ΣΑΤΥΡΙΚΟ ΔΡΑΜΑ**

**ΚΩΜΩΔΙΑ**

**ΕΞΕΛΙΞΗ ΔΙΘΥΡΑΜΒΟΥ**

**1ος σταθμός**: **Αρίων** (6ος αι. π.Χ.)

* αυτοσχέδιος διθύραμβος— έντεχνος:

α. επιμελημένη σύνθεση στίχων και μουσικής.

β. ευρετής τραγικού τρόπου-μεταμφίεση χορευτών σε Σατύρους.

**2ος σταθμός**: **Θέσπης**- ο πρώτος υποκριτής (αυτός που αποκρίνεται στο χορό) ένωση επικού-λυρικού στοιχείου, γέννηση τραγωδίας στην ΑΤΤΙΚΗ

**ΘΡΗΣΚΕΥΤΙΚΟΣ ΧΑΡΑΚΤΗΡΑΣ ΤΡΑΓΩΔΙΑΣ**

* η παράσταση ήταν μέρος των διονυσιακών γιορτών.
* χώρος: ιερός χώρος του Ελευθερέως Διονύσου.
* παρουσία ιερέων στην πρώτη σειρά των επισήμων.
* έπαθλο νικητών: κισσός
* θρησκευτικότητα-στοιχείο πλοκής του μύθου

**ΑΚΜΗ ΤΡΑΓΩΔΙΑΣ**

**ΠΟΥ**; Αθήνα

**ΠΟΤΕ**; χρυσός αιώνας του Περικλή

**ΓΙΑΤΙ**; α. νίκη των Ελλήνων εναντίον των Περσών-Αθήνα-πολιτική δύναμη, οικονομική αυτάρκεια, ανάπτυξη πνευματικού πολιτισμού.

β. εγκαθίδρυση δημοκρατίας στην Αθήνα.

**ΘΕΜΑΤΑ ΤΡΑΓΩΔΙΩΝ**: μύθοι

**ΗΘΙΚΟ ΥΠΟΒΑΘΡΟ ΤΡΑΓΩΔΙΑΣ**: τριαδικό σχήμα

ύβρις (υπέρβαση μέτρου, αλαζονεία)-άτη (θεϊκή τιμωρία)-δίκη (θεία δικαιοσύνη)

**ΠΡΟΕΤΟΙΜΑΣΙΑ ΔΡΑΜΑΤΙΚΩΝ ΑΓΩΝΩΝ**

Χρόνος και διάρκεια: τις 3 τελευταίες μέρες των Μ. Διονυσίων

Εποπτεία δραματικών αγώνων: επώνυμος άρχοντας:

α. επιλογή ποιητών κατόπιν αίτησής τους από τον αρμόδιο άρχοντα.( κάθε φορά διαγωνίζονταν 3 ποιητές με μια τετραλογία ο καθένας)

β. επιλογή χορηγών: πλούσιοι πολίτες που κάλυπταν τα έξοδα της παράστασης.

γ. επιλογή των 10 κριτών (ένας από κάθε φυλή με κλήρωση). Αυτοί αποφάσιζαν για το νικητή.

δ προάγωνας =τελετή στο Ωδείο κατά την οποία γινόταν η επίσημη παρουσίαση των διαγωνιζομένων δραμάτων στο αθηναϊκό κοινό.

ε. η κρίση: οι 10 κριτές γράφουν τα ονόματα των ποιητών κατά σειρά προτίμησης σε πινακίδες. Από τις 10 πινακίδες κληρώνονταν οι 5 που διαμόρφωναν το τελικό αποτέλεσμα.

στ. απονομή βραβείων σε πανηγυρική τελετή από την Εκκλησία του Δήμου: στεφάνι κισσού για τους ποιητές, χάλκινοι τρίποδες για τους χορηγούς. Αναγράφονταν τα ονόματα των ποιητών ,των χορηγών και των πρωταγωνιστών σε πλάκες που φυλάσσονταν στο δημόσιο αρχείο.( διδασκαλίαι).

**ΚΟΙΝΟ**

* Χιλιάδες Αθηναίοι, μέτοικοι και ξένοι παρακολουθούσαν τους δραματικούς αγώνες που κρατούσαν τρεις μέρες κάθε χρόνο.
* Μπορούσαν να παρακολουθούν και γυναίκες.
* Χειροκροτούσαν αλλά και αποδοκίμαζαν.
* Ο Περικλής είχε καθιερώσει τα θεωρικά, δηλαδή δωρεάν εισιτήρια για τους άπορους πολίτες. Αυτό δείχνει τον εκπαιδευτικό χαρακτήρα των παραστάσεων και το πόσο μεγάλη σημασία είχαν.

**ΘΕΑΤΡΟ**

**Σκηνή** (ηθοποιοί)

-1 ή 3 θύρες

-πάροδοι 2

-λογείον (=υπερηψωμένο δάπεδο μπροστά στη σκηνή-ηθοποιοί)

-θεολογείο (εξέδρα στη στέγη της σκηνής για τους θεούς.)

**Ορχήστρα** <ορχέομαι,ορχούμαι= χορεύω

(χορός)

-θυμέλη <θύω= θυσιάζω, βωμός στο κέντρο

**Κυρίως θέατρο ή κοίλον**< θεάομαι, θεώμαι= βλέπω

(θεατές)

-κλίμακες (σκάλες)

-διαζώματα (διάδρομοι)

-κερκίδες (καθίσματα θεατών)

**ΜΗΝΑΝΗΜΑΤΑ**

1.**εκκύκλημα** (ομοιώματα νεκρών)

2.**αιώρημα**(γερανός, από μηχανής θεός)

3.**βροντείο/κεραυνοσκοπείο**(αναπαράσταση βροντής/κεραυνού)

4.**περίακτοι**(ξύλινοι στύλοι για αλλαγή σκηνικού).

**ΣΥΝΤΕΛΕΣΤΕΣ ΤΗΣ ΠΑΡΑΣΤΑΣΗΣ**

**Ο ΠΟΙΗΤΗΣ**

* σεναριογράφος
* σκηνοθέτης
* χοροδιδάσκαλος

**ΟΙ ΗΘΟΠΟΙΟΙ**

α. αρχικά ένας, αργότερα 3 (ο Αισχύλος πρόσθεσε τον 2ο, ο Σοφοκλής τον 3ο.)

β. μόνο άνδρες,κυρίως Αθηναίοι πολίτες υποδύονται και τους γυναικείους ρόλους. (μάσκες)

γ. αρχικά ερασιτέχνες, αργότερα επαγγελματίες με μισθό.

δ. μακιγιάζ (λευκή σκόνη =ψιμμύθιον )+ ενδυμασία ανάλογη με το πρόσωπο που υποδύονταν

ε. προνόμια: απαλλαγή από στρατιωτικές υπηρεσίες, συμμετοχή σε διπλωματικές αποστολές, δημιουργία συντεχνίας (πρόεδρος ο ιερέας Διονύσου).

**ΧΟΡΟΣ**

α. πολίτες ερασιτέχνες

β. αρχικά 12 κατόπιν 15 σε 2 ημιχόρια

γ. σκευή απλούστερη των ηθοποιών.

δ. αντιπροσωπεύουν την κοινή γνώμη.

ε. συνήθως γυναίκες ή γέροντες.

στ. εκτελούν την κίνηση και τον χορό υπό τον ήχο του αυλού εκφράζοντας τα συναισθήματά τους.

ζ. μπαίνουν με επικεφαλής τον αυλητή από τη δεξιά πάροδο, τραγουδούν και χορεύουν στην ορχήστρα σε παραλληλόγραμμο σχηματισμό σε σχήμα τριάδας ή πεντάδας(3 άτομαΧ5 σειρές ή 5 άτομα Χ 3 σειρές).

η. ο κορυφαίος συνομιλεί με ηθοποιούς.

**ΣΚΕΥΗ**

α. προσωπεία και μάσκες –ηθοποιοί και χορός

β. ηθοποιοί: ποδήρης χιτώνας +βαρύ ιμάτιο

***ΔΟΜΗ ΤΡΑΓΩΔΙΑΣ***

|  |  |
| --- | --- |
| **ΚΑΤΑ ΠΟΣΟΝ ΜΕΡΗ**( αφορούν την έκταση του έργου) | **ΚΑΤΑ ΠΟΙΟΝ ΜΕΡΗ** (αφορούν την ποιότητα του έργου ) |
| **Διαλογικά-Επικά** (διάλογος- αφήγηση, αττική διάλεκτος, ιαμβικό τρίμετρο ) |  |
| * **ΠΡΟΛΟΓΟΣ** =το τμήμα που προηγείται της εισόδου του χορού, εισάγει τους θεατές στην υπόθεση της τραγωδίας.
 | * **ΜΥΘΟΣ** =η υπόθεση της τραγωδίας, το σενάριο (διονυσιακή παράδοση, αργοναυτικό, θηβαϊκό τρωικό κύκλο, ιστορικά γεγονότα )
 |
| * ΕΠΕΙΣΟΔΙΑ= τα τμήματα που παρεμβάλλονται ανάμεσα στα άσματα που ψάλλει ο χορός, είναι οι κύριοι φορείς δράσης, από 2 έως 5.
 | * ΗΘΟΣ= χαρακτήρας ηρώων
 |
| * **ΕΞΟΔΟΣ** =το τμήμα μετά το τελευταίο στάσιμο (άσμα ) του χορού, επισφραγίζει τη λύση της τραγωδίας
 | * **ΔΙΑΝΟΙΑ**= ιδέες των προσώπων και η επιχειρηματολογία τους
 |
| **Λυρικά-Χορικά**(μουσική, χορός, δωρική διάλεκτος, διάφορα λυρικά μέτρα) |  |
| * **ΠΑΡΟΔΟΣ**= το άσμα που ψάλλει ο χορός καθώς μπαίνει στην ορχήστρα.
 | * **ΟΨΙΣ**=σκηνογραφία + σκευή (ενδυμασία-ποδήρης χιτώνας, προσωπεία, κόθορνοι )
 |
| * **ΣΤΑΣΙΜΑ** =τα άσματα που ψάλλει ο χορός μετά τα επεισόδια, είναι εμπνευσμένα από το επεισόδιο που προηγήθηκε.
 | * **ΛΕΞΙΣ**= γλώσσα, εκφραστικά μέσα, ύφος
 |
| * (**ΚΟΜΜΟΙ** =θρηνητικά τραγούδια που ψάλλει ο χορός και ένας ή δύο υποκριτές. **ΜΟΝΩΔΙΕΣ**= ένας υποκριτής, **ΔΙΩΔΙΕΣ**= δύο υποκριτές)
 | * **ΜΕΛΟΣ**= μελωδία
 |

**ΠΕΡΙΠΕΤΕΙΑ** :μεταστροφή της τύχης των ηρώων από την ευτυχία στη δυστυχία.

**ΑΝΑΓΝΩΡΙΣΗ**: μετάβαση του τραγικού ήρωα από την άγνοια στη γνώση.

**ΤΡΑΓΙΚΗ ΕΙΡΩΝΕΙΑ**: ο θεατής γνωρίζει την αλήθεια την οποία αγνοούν τα πρόσωπα της τραγωδίας.

**ΚΑΘΑΡΣΗ**: λύτρωση, ανακούφιση, εκτόνωση θεατών από τη συναισθηματική ένταση που προκαλεί η τραγωδία με τη δικαίωση του τραγικού ήρωα ή την αποκατάσταση της κοινωνικής ισορροπίας και ηθικής τάξης.

**ΕΥΡΙΠΙΔΗΣ**

***ΚΑΤΑΓΩΓΗ***

Γεννήθηκε στη Σαλαμίνα αλλά έζησε στην Αθήνα. Στο τέλος της ζωής του κατέφυγε στην αυλή του βασιλιά της Μακεδονίας Αρχέλαου στην Πέλλα όπου και πέθανε το 406 π.Χ. Απείχε εντελώς από τα πολιτικά και κοινωνικά δρώμενα της εποχής του και δεν ανέλαβε δημόσια λειτουργήματα.

***ΕΠΙΔΡΑΣΗ ΣΤΟ ΕΡΓΟ ΤΟΥ***

Σοφιστές (Πρόδικος, Πρωταγόρας ),Αναξαγόρας, Σωκράτης.

***ΠΟΙΗΤΙΚΗ ΠΑΡΑΓΩΓΗ***

92 δράματα. Σώθηκαν 18-Σατυρικό δράμα Κύκλωψ.

***ΚΑΙΝΟΤΟΜΙΕΣ ΣΤΗΝ ΤΡΑΓΩΔΙΑ***

1.Μονιμοποίησε τον αφηγηματικό πρόλογο.

2.Μεταχειρίστηκε τον από μηχανής θεό για τη λύση του δράματος.

3.Χρησιμοποίησε τη μυθική παράδοση αλλά την αντιμετώπισε κριτικά και την άλλαξε ριζικά.

4.Οι ήρωες παρουσιάζονται ρεαλιστικά, όπως είναι στην πραγματικότητα.

5.Μείωσε την έκταση των χορικών και υποβάθμισε την παρουσία του χορού στην εξέλιξη της δράσης. Τα χορικά δεν δένουν σφιχτά με την υπόθεση ,είναι εμβόλιμα και παρεμβάλλονται στο έργο. Ο ποιητής προσπαθεί με αυτά να φέρει τη γαλήνη και την ανακούφιση στις ταραγμένες ψυχές των θεατών.

6.Αύξησε τις μονωδίες των ηθοποιών.